**Protestné pochody za práva všetkých zamestnancov 2020**

V súvislosti s udalosťami posledných týždňov KOZ SR s podporou odborových zväzov plánuje v nadchádzajúcich troch týždňoch organizovať protestné pochody, pod názvom „Protestný pochod za práva všetkých zamestnancov“, v 6 miestach Slovenska, a to:

* 17.9.2020 Košice
* 18.9. 2020 Prešov
* 22.9. 2020 Banská Bystrica
* 24.9. 2020 Žilina
* 28.9. 2020 Trenčín
* 29.9. 2020 Trnava

so začiatkom vždy o cca 15.30 hod.

Minister práce Milan Krajniak na poslednom rokovaní Hospodárskej a sociálnej rady SR prerušil v bode týkajúcom sa ustanovenia minimálnej mzdy na rok 2021 rokovanie a odišiel so zástupcami zamestnávateľov na individuálne rokovanie, čo považujeme za hrubé porušenie princípu tripartitného sociálneho dialógu. Z toho dôvodu zástupcovia KOZ SR odišli z rokovania HSR**.**

Zároveň súčasná vláda pripravila viaceré legislatívne zámery s negatívnymi sociálnymi dopadmi:

* Zmena mechanizmu výpočtu minimálnej mzdy - suma mesačnej minimálnej mzdy na nasledujúci kalendárny rok je 60 % (zmena na 57%) priemernej mesačnej nominálnej mzdy zamestnanca v hospodárstve Slovenskej republiky zverejnenej Štatistickým úradom SR za kalendárny rok, ktorý dva roky predchádza kalendárnemu roku, na ktorý sa určuje suma mesačnej minimálnej mzdy,
* Na rok 2021 suma mesačnej minimálnej mzdy klesne zo zákonom garantovaných 656 eur na 623 eur (hodinovej 3,580 eura),
* Odpojenie príplatkov od minimálnej mzdy (príplatok za pracovnú pohotovosť, príplatok za prácu v sobotu, nedeľu, príplatok za nočnú prácu); nahradenie percentuálneho vyjadrenia pevnou sumou, ktorá sa odvíja od minimálnej hodinovej mzdy na rok 2021 (napr. ak je v súčasnosti príplatok vo výške 50% minimálnej hodinovej mzdy bude nahradený pevnou sumou 1,79 eura, čo zodpovedá 50% z hodinovej minimálnej mzdy 3,580 eura). Negatívny dopad sa prejaví v príplatkoch v roku 2022
* Zmena v úprave minimálnych mzdových nárokov, ktoré sú určené pre stupne náročnosti práce príslušného pracovného miesta (6 stupňov); Sumy už nebudú vypočítané ako súčin minimálnej mzdy na daný rok a príslušného koeficientu. Základom bude minimálna mzda na rok 2020 (napr. pre 3 stupeň 580 x 1,4 = 812 Eur) plus rozdiel medzi minimálnou mzdou na príslušný rok a minimálnou mzdou na rok 2020 (napr. v roku 2021 suma 623 – 580 = 43 eur) Celkovo teda v roku 2021 pre 3 stupeň 812 + 43 = 855 eur. Pri zachovaní súčasného mechanizmu by to pre 3 stupeň v roku 2021 bolo 623 x 1,4 = 872 eur. Pri zachovaní mechanizmu určovania minimálnej mzdy 60% by to bolo ešte viac, keďže by mesačná minimálna mzda bola v roku 2021 vo výške 656 eur,
* Možnosť zamestnanca vybrať si medzi stravovacou poukážkou a poskytnutím finančného príspevku na stravovanie možno vnímať ako ohrozenie stravovacích návykov zamestnancov,
* Preukazovanie reprezentatívnosti odborovej organizácie na pracovisku zamestnávateľa a stanovenie minimálnej 20% odborovej organizovanosti. Pokiaľ nepreukáže reprezentatívnosť, môže zastupovať iba svojich členov v individuálnych prípadoch; tým sa znefunkční oblasť kolektívnych pracovnoprávnych vzťahov a znemožní sa kolektívne vyjednávať a uzatvárať kolektívne zmluvy na podnikovej úrovni
* Znefunkčnenie sociálneho dialógu na úrovni tripartity (HSR SR); snaha umožniť na strane zástupcov zamestnancov v rámci tripartity pôsobenie aj takých združení, ktoré nespĺňajú požiadavky reprezentatívnosti (organizovanosť pod 100 000);
* Prepúšťanie zamestnancov verejnej správy – avizovaná snaha o šetrenie vo verejnej správe a úspora 10% nákladov; snaha o „okresanie prebujnenej verejnej správy“
* Koncepcia zavedenia režimu skrátenej práce „kurzarbeit“ – s filozofiou možno súhlasiť, ale predložená koncepcia obsahuje množstvo nedoriešených problémov
* zmrazenie príspevku na stravovanie do konca 2021
* „podnikateľské kilečko“ avizuje viaceré zmeny v pracovnoprávnej oblasti bez bližšej špecifikácie. Vychádzajúc z pôvodných všeobecne formulovaných návrhov možno predpokladať skôr negatívny zásah po postavenia a práv zamestnancov

Plánuje sa zrušenie dôchodkového stropu, či výhod 13. a 14. platu.

**KOZ SR veľmi negatívne vníma snahu o znižovanie mzdových a sociálnych štandardov pracujúcich.**

Návrh na obsahové, organizačné a finančné zabezpečenie protestných pochodov za práva všetkých zamestnancov je v zmysle prijatých štandardov predkladaný na rokovanie Snemu KOZ SR.

**PROTESTNÉ POCHODY ZA PRÁVA VŠETKÝCH ZAMESTNANCOV**

**ÚVODNÉ USTANOVENIA/OBSAHOVÉ ZABEZPEČENIE**

1. **CIEĽ**
* Získanie rešpektu voči zástupcom zamestnancov/ rešpektu voči pracujúcim
* Zdôraznenie nevyhnutnosti a potreby existencie odborov
* Vyjadrenie nesúhlasu voči snahe vlády o znižovanie mzdových a sociálnych štandardov pracujúcich

ODBORY majú PRÁVO:

* Obhajovať záujmy zamestnancov na národnej úrovni
* Požadovať vyplatenie pandemických odmien
* Odmietnuť oslabovanie bezpečnosti a ochrany zdravia pri práci na pracovisku
* Odmietnuť oslabovanie práv a nárokov zamestnancov v Zákonníku práce
* Kolektívne zastupovať a brániť práva zamestnancov na pracovisku
* Nesúhlasiť s predloženými legislatívnymi a nelegislatívnymi návrhmi, pokiaľ oslabujú práva zamestnancov
* Navrhovať a prezentovať opatrenia, ktoré zlepšia postavenie a život zamestnancov
1. **HLAVNÉ HESLO PROTESTOV**

**„PRÁVA, KTORÉ MÁME, SI ZOBRAŤ NEDÁME!“**

Ďalšie heslá využiteľné pri príprave bannerov na protest:

#REŠPEKT

Bojujeme za všetkých

Na odboroch záleží (Trade Unions Matter)

Rešpekt zamestnancom – rešpekt odborom

Zákonník práce si nedáme

Za sociálne práva – za sociálny štát

Rešpekt pre všetkých pracujúcich

Odbory sú budúcnosť

Byť v odboroch je sexy

Pracovať a nebáť sa

Na čo nám je taká vláda, čo nás nemá vôbec rada?!

Sme tu za pracujúcich, sme tu za vás!

1. **TERMÍNY A MIESTA PROTESTNÝCH POCHODOV**
* 17.9.2020 Košice
* 18.9. 2020 Prešov
* 22.9. 2020 Banská Bystrica
* 24.9. 2020 Žilina
* 28.9. 2020 Trenčín
* 29.9. 2020 Trnava

so začiatkom vždy o cca 15.30 hod.

1. **PREDPOKLADANÝ POČET ÚČASTNÍKOV**

1000 účastníkov alebo v závislosti od aktuálnych protiepidemiologických opatrení v daných miestach Slovenska (viď. kľúč v bode VI. Organizačné zabezpečenie...OZ zabezpečujú)

Všetci účastníci sú povinní dodržiavať aktuálne platné hygienické opatrenia a nariadenia Úradu verejného zdravotníctva a regionálnych úradov verejného zdravotníctva - <https://korona.gov.sk/>, ako napríklad:

* Povolený počet účastníkov
* Povinnosť nosiť rúška
* Dodržiavanie bezpečnostnej vzdialenosti
1. **ČASOVÁ OS PODUJATIA**

14:30 – 15:00 hod. - Príchod účastníkov protestného pochodu

15:30 – 16:00 hod. – Pochod účastníkov mestom na vopred stanovenej trase zakončený pred tribúnou a vystúpením predstaviteľov KOZ SR a predsedov odborových zväzov

1. **ORGANIZAČNÉ ZABEZPEČENIE**

**Garant podujatia:** *prezident KOZ SR*

**Riadenie priebehu podujatia a realizácia:** Kancelária KOZ SR v úzkej spolupráci s predsedami a členmi Regionálnych rád KOZ SR a odborovými zväzmi

1. **KOZ SR ZABEZPEČUJE:**
2. Návrhy trás pochodov v jednotlivých mestách
3. Oznámenie o konaní protestného pochodu na mestských úradoch – oznámenie o zvolaní verejného podujatia, vybavenie žiadosti o povolenie záberu verejného priestranstva
4. Oznámenie o konaní akcie na regionálnych úradoch verejného zdravotníctva
5. Dodávku odbornej montáže a demontáže tribúny, ozvučenie podujatia – dodávateľským spôsobom
6. Organizáciu príchodu účastníkov na mieste konania a ich koordináciu počas pochodu
7. Administráciu jednotlivých aktivít (oznámenia, povolenia, splnomocnenia, písomná komunikácia a pod.).
8. Marketingové aktivity – komunikácia s miestnymi, verejnoprávnymi a súkromnými médiami
9. Komunikáciu s odborovými zväzmi
10. Vypracovanie Organizačných pokynov pre účastníkov, ktoré sú zaslané odborovým zväzom

**Zodpov.** : vedenie KOZ SR

**Realizátor**: Kancelária KOZ SR a Regionálne rady KOZ SR

**Termín** : v konaní a podľa termínov protestov

1. **ODBOROVÉ ZV**Ä**ZY ZABEZPEČUJÚ:**
2. Informovanie základných organizácií odborových zväzov o konaní protestných pochodov
3. Zabezpečenie účasti členov odborových zväzov v jednotlivých mestách v zmysle kľúča, počet členov OZ prepočítaný na 1000 účastníkov pochodu
4. Zabezpečenie dopravy pre účastníkov pochodu a jej financovanie
5. Zabezpečenie menného zoznamu účastníkov
6. Zodpovedajú za to, že všetci zástupcovia OZ, zúčastňujúci sa toho-ktorého protestného pochodu
7. Vlajky, logá OZ, protestné heslá

**Zodpov.** predsedovia odborových zväzov

*Poznámka: Kľúč účasti členov odborových zväzov v jednotlivých mestách podľa členskej základne OZ k 30. 9. 2019 je na nasledujúcej strane.*

**Kľúč účasti členov odborových zväzov v jednotlivých mestách podľa členskej základne OZ k 30. 9. 2019**

| **Por. číslo** | **Odborový zväz** | **2019** | **kľúč účastníkov** |
| --- | --- | --- | --- |
|
|  |
|
| 1. | OZ prac. baní, geológie a naftov.priem.SR | 3 367 | 14 |
| 2. | Energeticko-Chemický odborový zväz | 11 162 | 46 |
| 3. | OZ KOVO | 71 014 | 292 |
| 4. | Integrovaný odborový zväz | 10 084 | 41 |
| 5. | Združenie odborárov energetiky Slovenska | 2 301 | 9 |
| 6. | Odborové združenie železničiarov | 11 879 | 49 |
| 7. | OZ pôšt a logistiky | 2 064 | 8 |
| 8. | SLOVES | 21 589 | 89 |
| 9. | OZ prac. peňažníctva a poisťovníctva | 4 934 | 20 |
| 10. | SOZ zamestnancov obrany | 2 384 | 10 |
| 11. | OZ hasičov | 1 095 | 5 |
| 12. | OZ justície v SR | 2 759 | 11 |
| 13. | OZ prac. vodnej dopravy | 19 | 1 |
| 14. | OZ prac. poľnohospodárstva na Slovensku | 1 321 | 5 |
| 15. | OZ drevo, lesy, voda | 10 591 | 44 |
| 16. | OZ potravinárov SR | 2 404 | 10 |
| 17. | SOZ prac. polygrafie | 126 | 1 |
| 18. | OZ prac. obchodu a cestovného ruchu | 8 122 | 33 |
| 19. | OZ Zboru väzenskej a justičnej stráže | 1 029 | 4 |
| 20. | SOZ zdravotníctva a soc. služieb | 17 767 | 73 |
| 21. | OZ prac. školstva a vedy na Slovensku | 44 938 | 185 |
| 22. | OZ polície v SR | 9 625 | 40 |
| 23. | OZ prac. SAV | 815 | 3 |
| 24. | Plynárenský odborový zväz | 1 525 | 6 |
| 25. | SOZ pôšt a telekomunikácií | 363 | 1 |
|   | **S p o l u** | **243 277** | **1 000** |
|  |  |  |  |
|  |
|   |  výrobné odborové zväzy |  |  |
|  |
| Poznámky: |
| - OZ, ktorý má menej členov ako stanovený kľúč, má právo na nomináciu 1 |

1. **MEDIALIZÁCIA PODUJATIA/MARKETING A REKLAMA**
2. Tlačový brífing po rokovaní Snemu KOZ SR 11.9.2020
3. Informácie na web-stránke KOZ SR a členských odborových zväzov
4. Informácie na sociálnych sieťach – twitter, facebook
5. Informácia o konaní a obsahu protestných pochodov pre printové, elektronické média, rozhlas, televízia, tlačové agentúry – aktualizované podľa termínov, aj prijímania legislatívnych zmien vládou SR a NR SR
6. Informovanie medzinárodných organizácií (EOK, MOK, MOP...) a zahraničných odborových centrál
7. Tlačové konferencie či krátke brífingy podľa vývoja situácie a potreby